জনগণকে সতর্ক থাকার আহ্বান জানিয়ে ইমরান এইচ সরকার বলেন, “মীর কাসেম আলীরা যতো অর্থই ঢালুক, যত ষড়যন্ত্রই করুক, এরা যেন কোনোভাবে ছাড় না পায় সেজন্য বাংলাদেশের জনগণকে সবসময় সজাগ এবং সতর্ক থাকতে হবে। আগামী ৮ মার্চ ট্রাইব্যুনালে দেয়া মীর কাসেমের সর্বোচ্চ শাস্তির রায় আপিল বিভাগেও বহাল থাকবে, এটাই আমাদের প্রত্যাশা। ইতোমধ্যে চারজন কুখ্যাত যুদ্ধাপরাধীর সর্বোচ্চ শাস্তির রায় কার্যকর হয়েছে। আমরা প্রত্যাশা করি, পঞ্চম ও ষষ্ঠ যুদ্ধাপরাধী হিসেবে মীর কাসেম আলী ও মতিউর রহমান নিজামীর সর্বোচ্চ শাস্তি কার্যকর হবে।”